Fernando Pérez Fontán

Fernando Pérez Fontán, nado na Coruña en 1879 e finado en Burgos o 13 de outubro de 1918, foi un xuíz e escritor galego.

 Traxectoria 
Licenciado en Dereito pola Universidade de Santiago de Compostela.Gaceta de Galicia, 5-9-1903, p. 2. Exerceu como avogado na Coruña e obtivo praza nas oposicións para empregados administrativos da Compañía Arrendataria de Tabacos en 1903.El Norte de Galicia, 8-6-1903, p. 2. Foi vicesecretario da Audiencia de Alacant, secretario da Audiencia de Castelló de la Plana, Xuíz de primeira instancia en Murias de Paredes e Vilafranca do Bierzo. Xuíz de primeira instancia de Becerreá (1911),El Regional, 3-5-1911, p. 3. e A Cañiza (1911)El Correo de Galicia, 26-7-1911, p. 2.. En 1914 foi nomeado xuíz de primeira instancia de Mondoñedo. Nese outono foi enviado como xuíz especial a Viveiro para atender delitos electorais derivados das eleccións a deputado en Cortes de xullo, polos que chega a procesar a case cen persoas, entre elas José Santiago Seijo. En xullo de 1916 procesou a César González-Seco Romero, deputado provincial e director do periódico Mondoñedo por uns artigos presuntamente inxuriosos. En agosto de 1918 foi nomeado xuíz de primeira instancia de Burgos.El Regional, 8-8-1918, p. 2. Finou en Burgos en outubro dese ano pola pandemia de gripe.El Debate, 13-10-1918, p. 4.El Progreso, 19-10-1918, p. 1 Colaborou no periódico El Foro Español.  

 Obras 
 Breves indicaciones sobre el estado actual de la legislación y de la administración de justicia en España y sobre las más necesarias reformas que dicho estado demanda. Madrid, Hijos de Reus, 1912.
 Manual de los funcionarios judiciales. Notas indispensables para los Juzgados de primera instancia e instrucción y los municipales, y de gran utilidad para las Audiencias Territoriales y Provinciales, Abogados, Notarios, Registradores de la Propiedad, Procuradores, Empleados del Cuerpo de Prisiones etc. etc.. Ourense, Imprenta La Polar, 1912.
 Intereses gallegos. Estado actual legal y de hecho del problema de los foros, antagonismo de ambos estados.

 Vida persoal 

Casou con Avelina Díez de Ure, que tamén finou de gripe aos poucos días da morte do seu home.El Progreso, 25-10-1918, p. 1.

 Notas 

 Véxase tamén 
 Ligazóns externas 

 O xuíz Pérez Fontán, vítima da gripe de 1918

Categoría:Xuíces de Galicia
Categoría:Escritores de Galicia en lingua castelá
Categoría:Nados na Coruña
Categoría:Nados en 1879
Categoría:Finados en 1918
Categoría:Finados por gripe
Categoría:Alumnos da Universidade de Santiago de Compostela
Categoría:Personalidades de Galicia sen imaxes finados hai máis de 80 anos